Simona Halep s-a întors pe terenul de tenis, după mai mult de un an și jumătate, profitând de ridicarea suspendării.
Deși s-a comportat onorabil la Miami și a fost întâmpinată cu simpatie, nu toată lumea pare fericită cu revenirea ei pe teren.
Conform Sportskeeda, sunt destui fani care că Halep nu merita un wild card, considerând că a trișat. Mai mult decât atât platforma online a înregistrat câteva reacții chiar jignitoare la adresa ei.
"Halep s-a dopat și s-a dopat la greu. Întregul proces a durat prea mult pentru a ajunge la o decizie, dar pentru că este foarte plăcută au ajuns să-i dea wild – card", a scris un iubitor al tenisului, care nu pare tocmai fanul Simonei.
"Da, nu-mi place ca Halep să primească wildcard-uri în turneele WTA. Pentru asta iau dovezile disponibile pe care le avem, adică raportul ITIA. TAS a rămas tăcut și încă nu își justifică decizia în mod corespunzător", a comentat un alt fan, potrivit prosport.ro.
"Mi se pare ciudat cum a fost reacția presei la hotărârea TAS…de a se alătura imediat, arătând ITIA ca o instituție frauduloasă. Avem un raport de peste 100 de pagini și extrem de detaliat din partea ITIA. Dar, nu avem nimic de la TAS în afara faptului că «noi am crezut-o pe Halep»", a comentat altcineva.